פריימריז ב"זהות": אלה התוצאות - חדשות מדיניות ופוליטיקה - ערוץ 7 חדשות, פוליטיקה, תרבות, יהדות ועוד
ראשיכל החדשותמדיניות ופוליטיקהפריימריז ב"זהות": אלה התוצאות
פריימריז ב"זהות": אלה התוצאות
פורסמו תוצאות ההצבעה בשלב א' של הפריימריז לרשימת מפלגת זהות לכנסת הבאה. פייגלין: נהיה הפתעת הבחירות.
תגיות: משה פייגלין זהות
אורלי הררי , כ"א באלול תשע"ז 12/09/17 22:11
מפלגת זהות של משה פייגלין ערכה היום (שלישי) את השלב הראשון בפריימריז שיקבעו את רשימת המפלגה לכנסת הבאה.
תוצאות הפריימריז: לפי הסדר: גלעד אלפר, ניצה כהנא, רפאל מינס, חגי גרינצייג, דוד שפיץ, ליבי מולד, אלכסנדר אלמן, ישי פליישר, רונית דרור, אסיה אנטוב, ארקדי מוטר, חגי בן עמי, טובה אבן חן, אלברט לוי ונדב חלמיש.
15 המועמדים שנבחרו יעברו לדירוג הציבור בפריימריז פתוחים שיתקיימו לאחר ההכרזה על מועד הבחירות לכנסת.
במקביל תתקיים הצבעה בקרב חברי "זהות הבינלאומית", יהודי התפוצות שאינם אזרחי ישראל, לקביעת מקומות 10,20,30 ברשימת המפלגה.
עם סיום ההצבעה אמר משה פייגלין כי "הפריימריז שקיימה היום מפלגת זהות מבשרים שלב חדש בפוליטיקה הישראלית. שיטה נקייה ללא דילים ומפקדי ארגזים, בחירה מאפליקציה מאובטחת, בלי הסעות מאורגנות של ועדי עובדים ומוסדות חינוך.
''העיקר עוד לפנינו", הדגיש חבר הכנסת לשעבר, ''שלב נוסף של פריימריז פתוחים שייתן לציבור כולו כח של 'חברי מרכז'. מפלגת זהות נתנה היום מתנה גדולה לתרבות הפוליטית בישראל ובעזרת ה' תהיה הפתעת הבחירות הקרובות".